Visit Site
Recommended byColombia
వాస్తవానికి శ్రీలంకలో టీమ్ ఇండియాకు కూడా అభిమానులు ఎక్కువే. అంతేకాకుండా భారత్, శ్రీలంక సత్సంబంధాలను బట్టి చూసినా వారి ఫుల్ సపోర్ట్ టీమ్ ఇండియాకే ఉంటుంది. కాబట్టి బంగ్లా క్రికెటర్లకు అభిమానుల నుంచి వ్యతిరేకత తప్పదు. నిజానికి శుక్రవారం నాటి మ్యాచ్&zwnj;లో అభిమానుల మద్దతు పూర్తిగా శ్రీలంకకే. అయినప్పటికీ పులుల్లా పోరాడిన బంగ్లా ఆటగాళ్లు విజేతలుగా నిలిచారు. మరి ఇప్పుడు కూడా అదే ఫలితాన్ని రిపీట్ చేస్తారా? అంటే చెప్పలేం. ఈ సిరీస్&zwnj;లో అయితే బంగ్లాదేశ్&zwnj;పై భారత్&zwnj;దే పైచేయి. లీగ్ దశలో జరిగిన రెండు మ్యాచుల్లోనూ టీమ్ ఇండియానే విజేతగా నిలిచింది. అదే జోరును కొనసాగించాలని రోహిత్ సేన పట్టుదలతో ఉంది.
మరోవైపు తమ మద్దతు కచ్చితంగా భారత్&zwnj;కే ఉంటుందని లంక క్రికెట్ అభిమానులు అంటున్నారు. శ్రీలంక క్రికెట్&zwnj;లో అత్యధిక వయసుకలిగిన చీర్ లీడర్ పెర్సీ అబెశేఖర మాట్లాడుతూ.. &lsquo;ఆదివారం నాటి ఫైనల్&zwnj;లో నా మద్దతు భారత్&zwnj;కే. ఎందుకంటే మా పొరగు దేశంతో మాకు సత్సంబంధాలు ఉన్నాయి. వివాదాలు తలెత్తినప్పుడు కూడా ఒకరికొకరం సహకారం అందించుకున్నాం. క్రికెట్ అంటే నాకెంతో ప్రేమ. ఒక శ్రీలంకన్&zwnj;గా నా మద్దతు ఎప్పుడూ శ్రీలంక క్రికెటర్లకే (ఒకవేళ వారు ఫైనల్&zwnj;కు వచ్చుంటే). శుక్రవారం జరిగిన పరిణామం దురదృష్టకరం. మైదానంలో ఉన్న ఇద్దరు బ్యాట్స్&zwnj;మెన్&zwnj;ను పెవిలియన్&zwnj;కు రమ్మని షకీబుల్ హసన్ పిలవడం సరికాదు. వివాదం చేయకుండా బంగ్లాదేశ్ మ్యాచ్&zwnj;ను ముగించి ఉంటే ఈ పరిస్థితి వచ్చేది కాదు. ఇది చెత్త క్రీడాస్ఫూర్తే కాదు, పనికిమాలిన చర్య కూడా&rsquo; అని మండిపడ్డారు.
ఈమెతో పాటు గయాన్ సేననాయక, మహమ్మద్ నీలమ్, సునీల్ గోవిన్నా వంటి ఇతర సపోర్టర్స్ కూడా తమ మద్దతు టీమ్ ఇండియాకే అంటున్నారు. దీన్ని బట్టి చూస్తుంటే నేటి మ్యాచ్&zwnj;లో లంక అభిమానులు బంగ్లాదేశ్ ఆటగాళ్లకు ఎంతమాత్రం సపోర్ట్ చేయరని అర్థమైపోతుంది. మరి ఈ అవకాశాన్ని భారత్ సద్వినియోగం చేసుకుంటుందో లేదో చూడాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.